รัฐบาลเตรียม 3 มาตรการเด็ดใน Q4/59 ถึง Q1/60 หวังกระตุ้นเศรษฐกิจ
“กอบศักดิ์” เผยรัฐบาลยังมีอีก 3 มาตรการกระตุ้นเศรษฐกิจ คาดทยอยประกาศช่วง Q4/59 ถึง Q1/60 
19 ต.ค. 2559

นายกอบศักดิ์ ภูตระกูล ผู้ช่วยผู้จัดการใหญ่ ธนาคารกรุงเทพ จำกัด (มหาชน) หรือ BBL ในฐานะผู้ช่วย รมต.ประจำสำนักนายกรัฐมนตรี ยอมรับว่าในช่วงนี้เศรษฐกิจอาจชะลอตัวลงไปบ้างตามการจับจ่ายใช้สอยที่ลดลง แต่ก็ยังหวังว่าภาคการส่งออกจะสามารถพยุงเศรษฐกิจให้ดีขึ้นได้ หลังจากพบว่าในเดือนส.ค.59 การส่งออกของไทยมีสัญญาณที่ดี โดยกลับมาฟื้นตัวเป็นบวกได้ถึง 6.5%
ขณะที่รัฐบาล ได้เตรียมมาตรการสำหรับการกระตุ้นเศรษฐกิจของประเทศไว้อีก 3 มาตรการ ซึ่งคาดว่าจะทยอยประกาศได้ในช่วงไตรมาส 4 ปีนี้ ถึงช่วงไตรมาส 1 ปี 60